**Արտակ Արտուշի Դաշյան** (նոյեմբերի 20, 1989(1989-11-20), Երևան, Հայկական ԽՍՀ, ԽՍՀՄ), հայ ֆուտբոլիստ, Հայաստանի «Ալաշկերտ» ֆուտբոլային ակումբի կիսապաշտպան։ Հանդես է եկել Հայաստանի ազգային հավաքականում։

Ակումբային կարիերա
------------------

Արտակ Դաշյանը «Շենգավիթ» ֆուտբոլային դպրոցի սան է։ 2006 թվականին հրավիրվել է «Բանանց», որի կազմում սկսել է հանդես գալ Հայաստանի առաջնություններում 2007 թվականից։ Իր ունակություններն Արտակ Դաշյանն սկսել է ցուցադրել վաղ տարիքից։ Իր խաղով նա գրավել է ակումբի գլխավոր մարզչի, ապա նաև ֆուտբոլի հավաքականի մարզչի ուշադրությունը։

2009 թվականի Հայաստանի առաջնությունան 24-րդ տուրի՝ «Շիրակ» ակումբի դեմ խաղում Արտակ Դաշյանը վիրավորել է մրցավարին, ինչի պատճառով անմիջապես հեռացվել է դաշտից։ Հայաստանի ֆուտբոլի ֆեդերացիայի կարգապահական կոմիտեն որոշել է որակազրկել խաղացողին Հայաստանի առաջնության առաջիկա խաղի համար, իսկ մայրաքաղաքային ակումբը տուգանվել է 150 հազար դրամով։

Արտակ Դաշյանը դիտումների է մասնակցել Դոնեցկի «Մետալուրգում», որը գլխավորում էր «Բանանցի» նախկին մարզիչ Նիկոլայ Կոստովը։ Դաշյանն ակումբի հետ կնքել է երեք տարվա պայմանագիր՝ ևս երկու տարով երկարաձգելու հնարավորությամբ։

Դաշյանը հազվադեպ է ընդգրկվել ակումբի հայտացուցակում և հիմնականում դուրս է եկել փոխարինման, այդ պատճառով էլ «Մետալուրգի» ղեկավարությունը որոշել է նրան ուղարկել վարձավճարով խաղալու այլ թիմում։ Ֆուտբոլիստով ամենաշատը հետաքրքրվել է իր նախկին ակումբը, և երկու ակումբները համաձայնության են եկել Դաշյանի՝ վարձավճարով «Բանանց» տեղափոխվելու վերաբերյալ։ Դաշյանն արագորեն ընդգրկվել է թիմի մարզչական սխեմայում։ Մրցաշրջանի կեսերին իր կարիերան ավարտել է Արթուր Ոսկանյանը, ինչից հետո Արսեն Բալաբեկյանը դարձել է թիմի ավագ, իսկ Արտակ Դաշյանը՝ փոխավագ։ Մրցաշրջանի ավարտից հետո ակումբի ղեկավարությունը որոշել է չերկարաձգել Բալաբեկյանի հետ պայմանագրի ժամկետը, որն ստիպված է եղել հեռանալ թիմից։ Արդյունքում Արտակ Դաշյանը դարձել է թիմի ավագ։ 2013 թվականին նա տեղափոխվել է Կապանի «Գանձասար», իսկ 2016 թվականին՝ «Ալաշկերտ»։

Կարիերան հավաքականում
---------------------

Արտակ Դաշյանը 2008 թվականից ընդգրկվել է Հայաստանի երիտասարդական հավաքականի կազմում, իսկ մեկ տարի անց սկսել է հրավիրվել ազգային հավաքական։ Վերջինիս կազմում իր նորամուտը կատարել է 2009 թվականի փետրվարի 11-ին Կիպրոսում՝ մասնակցելով Լատվիայի հավաքականի դեմ ընկերական խաղին (0:0)։ 2009 թվականի հոկտեմբերի 10-ին Դաշյանը մասնակցել է Իսպանիայի հավաքականի դեմ խաղին, որն անցկացվել է աշխարհի առաջնության որակավորման փուլի շրջանակներում։ 2010 թվականի օգոստոսի 11-ին Դաշյանը մասնակցել է Իրանի հավաքականի դեմ ընկերական խաղին (1։3), իսկ 2014 թվականի մարտ 5-ին՝ Ռուսաստանի հավաքականի դեմ ընկերական խաղին (0։2)։

Ձեռքբերումներ
-------------

«Բանանց»
* Հայաստանի առաջնության արծաթե մեդալակիր – 2007
* Հայաստանի գավաթակիր – 2007
* Հայաստանի գավաի խաղարկության եզրափակչի մասնակից – 2008, 2009

«Վարդար»
* Մակեդոնիայի չեմպիոն – 2014/15

Անձնական կյանք
--------------

Արտակ Դաշյանն ամուսնացել է 2011 թվականի նոյեմբերի վերջին։

Ելույթների վիճակագրություն
--------------------------

*2011 թվականի նոյեմբերի 24*-ի դրությամբ

| Ակումբ | Մրցաշրջան | Առաջնություն | Գավաթներ | Եվրագավաթներ | Ընդհանուր |
| --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Բանանց** | 2007 | 2 | 0 | 0 | 0 | 0 | 0 | 2 | 0 |
| 2008 | 13 | 4 | 1 | 0 | 0 | 0 | 14 | 4 |
| 2009 | 19 | 4 | 5 | 0 | 2 | 1 | 26 | 5 |
| Ընդհանուր | 34 | 8 | 6 | 0 | 2 | 1 | 42 | 9 |
| **Մետալուրգ (Դոնեցկ)** | 2009/10 | 4 | 0 | 0 | 0 | 0 | 0 | 4 | 0 |
| 2010/11 | 9 | 0 | 0 | 0 | 0 | 0 | 9 | 0 |
| Ընդհանուր | 13 | 0 | 0 | 0 | 0 | 0 | 13 | 0 |
| **Բանանց** | 2011 | 25 | 4 | 5 | 0 | 2 | 0 | 54 | 4 |
| 2012/13 | 0 | 0 | 0 | 0 | 0 | 0 | 0 | 0 |
| Ընդհանուր | 25 | 4 | 5 | 0 | 2 | 0 | 32 | 4 |
| Ընդհանուր կարիերայում | 72 | 12 | 11 | 0 | 6 | 2 | 87 | 13 |
|

Դաշյանի խաղերն ու գոլերը Հայաստանի հավաքականի կազմում  

|  |  |  |  |  |  |
| --- | --- | --- | --- | --- | --- |
| **№** | **Ամսաթիվ** | **Հակառակորդ** | **Հաշիվ** | **Դաշյանի գոլերը** | **Մրցություն** |
| 1 | 14 փետրվարի, 2009 | Լատվիա Լատվիա | 0:0 | 0 | Ընկերական խաղ |
| 2 | 10 հոկտեմբերի, 2009 | Իսպանիա Իսպանիա | 1:2 | 0 | ԱԱ-2010 որակավորման փուլ |
| 3 | 11 օգոստոսի, 2010 | Իրան Իրան | 1:3 | 0 | Ընկերական խաղ |
| 4 | 5 մարտի, 2014 | Ռուսաստան Ռուսաստան | 0:2 | 0 | Ընկերական խաղ |

**Ընդհանուր՝ 4 խաղ / 0 գոլ, 0 հաղթանակ, 1 ոչ-ոքի, 3 պարտություն**

*(2014 թվականի մարտի 12-ի տվյալներով)*

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Артак Дащян получил дисквалификацию до конца сезона». Արխիվացված է օրիգինալից 2012 թ․ դեկտեմբերի 3-ին. (ռուս.)
4. ↑  «Артак Дашян на просмотре в «Металлурге»». Արխիվացված է օրիգինալից 2012 թ․ դեկտեմբերի 3-ին. (ռուս.)
5. ↑  «Артак Дашян – игрок донецкого «Металлурга»». Արխիվացված է օրիգինալից 2010 թ․ փետրվարի 12-ին. (ռուս.)
6. ↑  «Артак Дашян: «Конкуренция только во благо»». Արխիվացված է օրիգինալից 2010 թ․ փետրվարի 19-ին. (ռուս.)
7. ↑  "Գանձասարից" եղել է առաջարկ, բայց ես դեռ որևէ որոշում չեմ կայացրել։. armsport.am. Արխիվացված է օրիգինալից 2013 թ․ հունվարի 15-ին. Վերցված է 2013 թ․ մարտի 29-ին.
8. ↑  
«Артак Дашян женился» (անգլերեն). Armsport.am. 01.12.2011. Արխիվացված է օրիգինալից 2012 թ․ ապրիլի 4-ին. Վերցված է 22.01.2011-ին.

Արտաքին հղումներ
----------------

* Արտակ Դաշյանի էջը ՀՖՖ-ի պաշտոնական կայքէջում (հայ.), (անգլ.), (ռուս.)
* «Ֆուտբոլիստի էջը armfootball.tripod.com կայքում». Արխիվացված է օրիգինալից 2012 թ․ դեկտեմբերի 3-ին. (անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · ՈւՖԱ |

 |